بارسیلونا

بارسیلونا سپین دے تھاں کیتلونیا دا 1,621,537 لوکاں نال سب توں وڈا شہر تے راجگڑھ تے سپین دا دوجا وڈا شہر اے۔ اے رومی سمندر دے کنڈے تے اتری چڑھدے سپین چ وس ریا اے۔ اے پھرن ٹرن والی دے چنوتی دے سعاب نال یورپّ چ جوتھے نمبر تے (پیرس، لندن تے روم مگروں) تے دنیا چ 16ویں نمبر تے اندا اے۔ بارسیلونا 1992 دی ہوون آلیاں اولمپک کھیڈاں دا سیوک شھر بنیا تے اوس مگروں بوہتا جا نیا وی گیا۔ بارسلونا دی روم دی راجشاھی اچ اک رومن شھر دے سعاب نال ھوند ھوئی۔اِنج ھی ایہہ شھر بارسلونے ضلا دا راجگڑھ وی بنیا۔مگروں ایہہ آراگون تاج دا انگ بنیا تے نال جونھ ویلا لنگیا ایہہ آراگون تاج دا سبھ تو اہم تھاں بن گیا۔بتھیرے جھے وِرھے لنگن مگروں ایہہ اِک وڈا رھتل گڑھ بن گیا اے تے نال جگ دیاں وڈیاں ٹُرن پھیرن دیاں تھاواں اِچوں اِک تھاں،بعیرا روم دی تنظیم دا راجگڑھ تے رھتلی،وسیبی تے کھیڈاں نوں وکھان دا وی گڑھ اے۔انتونی گاؤدی تے لوئیس دومینچ ای منتانیر دے کم نے شھر نوں ھور اگے ودھایا تے انج ھون ایہہ جگت ورثہ تھاواں الوں وی منیا گیا اے، بارسلونا معاشی،سماجی،رہتلی،وپاری،وکھالی،وسیبی تے کھیڈ آلوں اج اک وڈا شہر اے تے ہولی ہولی اگے ودہ ریا اے دکھنی یورپ دا اک وڈا شہر بن گیا اے ماسکو مگروں 26واں وڈا شہر اے گران بیا تے دیاگونال جھے ودہدے معاشی گڑھ نال اج اک ناں رکھدا اے جگ دی وپار اچ،177 بلین یورو دی جی ڈی پی نال یورپ دا چھوتا تے جگ دا 35واں شہر اے یورپ دی اک وڈی بندرگاہ رکھن،اک ہوائی اڈہ جیھڑا ساڈھے 3کروڑ لوکاں دا آون جاون دا اک گڑھ اے،چنگی ریل تے سوھنے سڑک دا نظام رکھدا اے خاص حساب نال اے سپین دا تے اُنج جگ دا دوجا وڈا شہر جیھڑا یورپ نوں راھواں جوڑدا اے۔ [۱]